Source: https://www.slov-lex.sk/static/SK/ZZ/1997/80/19981109.html
Timestamp: 2019-09-21 15:32:32+00:00
Document Index: 8236902

Matched Legal Cases: ['§ 31', '§ 31', '§ 20', '§ 22', '§ 20', '§ 22', '§ 27', '§ 30', '§ 31', '§ 31', '§ 29', '§ 31', '§ 31', '§ 30', '§ 20', '§ 30', '§ 26', '§ 20', '§ 22', '§ 27', '§ 30', '§ 31', '§ 32', '§ 25', '§ 14', '§ 24', '§ 40', '§ 1', '§ 1', '§ 269', '§ 45', '§ 18', '§ 17', '§ 14']

Časová verzia predpisu účinná od 09.11.1998 do 14.07.2000
Eximbanka v súlade so štátnou zahraničnou, zahraničnoobchodnou, finančnou, priemyselnou a menovou politikou podporuje vývozné a dovozné aktivity vývozcov a dovozcov financovaním vývozných úverov, poisťovaním vývozných úverov a financovaním dovozných úverov so zámerom zvýšiť konkurencieschopnosť tuzemských výrobkov a podporiť vzájomnú hospodársku výmenu Slovenskej republiky so zahraničím.
Na Eximbanku sa nevzťahujú osobitné predpisy.1)
vývozcom podnikateľ so sídlom alebo bydliskom a miestom podnikania na území Slovenskej republiky, ktorý za zmluvne dohodnutých podmienok vyváža tovary alebo služby prevažne slovenského pôvodu,
komerčným rizikom riziko nezaplatenia pohľadávky vývozcu vzniknuté v krajine zahraničného odberateľa alebo v tretej krajine, najmä z dôvodu platobnej neschopnosti zahraničného odberateľa,
základným imaním Eximbanky vlastný zdroj financovania Eximbanky vytvorený z prostriedkov štátneho rozpočtu a z nehnuteľného majetku štátu; zvyšovať sa môže z prostriedkov štátneho rozpočtu a z hospodárskeho výsledku Eximbanky.
Rada riaditeľov,
Rada banky je najvyšším rozhodovacím a riadiacim orgánom Eximbanky a zodpovedá za jej hospodárenie.
Rada banky najmä
ustanovuje zásady činnosti a obchodno-finančnú stratégiu, koncepciu a politiku Eximbanky,
schvaľuje návrh zásad hospodárenia s majetkom a so zdrojmi financovania Eximbanky (§ 31 ods. 3),
schvaľuje návrh rozpočtu Eximbanky (§ 31 ods. 1),
predkladá vláde návrh na zvýšenie alebo zníženie základného imania Eximbanky,
schvaľuje prevody nehnuteľného majetku vo vlastníctve Eximbanky a jeho prenájom a zaťaženie nehnuteľností vo vlastníctve Eximbanky právami tretích osôb,
schvaľuje stanovy Eximbanky a ich zmeny (ďalej len „stanovy“),
schvaľuje organizačný poriadok Eximbanky a jeho zmeny vrátane zriaďovania pobočiek v tuzemsku a v zahraničí,
schvaľuje rokovací poriadok Rady banky a Rady riaditeľov,
schvaľuje ročnú správu o výsledkoch hospodárenia, výročnú správu, ročnú účtovnú závierku a rozdelenie hospodárskeho výsledku,
udeľuje súhlas na vysielanie zamestnancov Eximbanky do riadiacich, dozorných a kontrolných orgánov, obchodných spoločností a bánk.
Rada banky schvaľuje ďalej návrh
úverových podmienok Eximbanky [§ 20 ods. 2 písm. a)],
podmienok úverového poistenia Eximbanky [§ 22 ods. 2 písm. a)],
úverových programov Eximbanky [§ 20 ods. 2 písm. b)],
programov úverového poistenia Eximbanky [§ 22 ods. 2 písm. c)],
podmienok poskytovania záruk Eximbankou (§ 27 ods. 4),
podmienok tvorby fondov Eximbanky (§ 30 ods. 7),
objemu prostriedkov na financovanie a zdroje financovania určených podľa úverových programov Eximbanky schválených vládou,
objemu prostriedkov na poistenie a zdroje poistenia určených podľa programov úverového poistenia Eximbanky schválených vládou,
požiadaviek na prostriedky štátneho rozpočtu na nasledujúci rozpočtový rok v termínoch a spôsobom určeným ministerstvom na zostavenie štátneho rozpočtu na príslušný rozpočtový rok.
Rada banky má 11 členov. Členmi Rady banky sú guvernér, traja viceguvernéri, traja vrchní riaditelia a štyria ďalší členovia Rady banky.
Guvernéra, viceguvernérov a štyroch ďalších členov Rady banky vymenúva a odvoláva vláda na návrh ministra financií Slovenskej republiky (ďalej len „minister“).
Členov Rady banky z vrchných riaditeľov vymenúva a odvoláva vláda na návrh guvernéra.
Funkčné obdobie guvernéra a viceguvernérov v Rade banky je šesť rokov, vrchných riaditeľov a ostatných členov Rady banky tri roky.
Ak sa uvoľní funkcia guvernéra, viceguvernérov, vrchných riaditeľov a ďalších členov Rady banky pred ukončením funkčného obdobia, doba výkonu funkcie obsadenej po jej uvoľnení bude trvať v priebehu zvyšnej časti doby výkonu funkcie predchodcu.
S členstvom v Rade banky je nezlučiteľná funkcia člena v riadiacich, dozorných a kontrolných orgánoch obchodných spoločností a ostatných podnikateľov. Člen Rady banky nesmie byť prokuristom ani osobou oprávnenou konať v mene banky3) alebo pobočky zahraničnej banky.4)
Člen Rady banky nesmie vo vlastnom mene ani na vlastný účet uzatvárať obchody, ktoré súvisia s činnosťou Eximbanky, nesmie sprostredkúvať pre iné osoby alebo podnikateľov obchody Eximbanky a zúčastňovať sa na podnikaní banky alebo pobočky zahraničnej banky alebo inej obchodnej spoločnosti s rovnakým alebo podobným predmetom činností.
stratil schopnosť vykonávať svoju funkciu zo zdravotných dôvodov,
začal vykonávať funkciu uvedenú v odseku 7,
sa vzdal funkcie.
Vláda môže odvolať z funkcie člena Rady banky na návrh ministra alebo guvernéra podľa odsekov 2 a 3 aj z iných dôvodov, ako sú uvedené v odseku 9.
Členom Rady banky, ktorí nie sú zamestnancami Eximbanky, patrí za výkon funkcie finančná odmena; jej výšku určí vláda.
Predsedom Rady banky je guvernér. V jeho neprítomnosti vedie rokovanie Rady banky ním poverený viceguvernér.
Rozhodnutie Rady banky je prijaté, ak zaň hlasovala nadpolovičná väčšina všetkých členov Rady banky.
Rada banky môže v prípadoch, ktoré nestrpia odklad, prijať rozhodnutie písomným hlasovaním; rozhodnutie je prijaté, ak zaň hlasovalo najmenej šesť členov Rady banky.
Rada banky môže vo svojom rokovacom poriadku určiť, kedy je na prijatie rozhodnutia potrebný súhlas všetkých jej členov alebo tri štvrtiny všetkých jej členov.
Výkon funkcie člena Rady banky je nezastupiteľný.
Najvyšším kontrolným orgánom Eximbanky je Dozorná rada, ktorá dohliada na výkon jej činností. V prípade zistenia porušenia povinností Radou banky, Radou riaditeľov alebo guvernérom alebo zistenia závažných nedostatkov v hospodárení Eximbanky požiada podľa povahy veci o zvolanie Rady banky alebo Rady riaditeľov.
Dozorná rada je oprávnená kedykoľvek nahliadnuť do účtovných dokladov, do všetkých písomností, dokladov a záznamov týkajúcich sa činností Eximbanky.
Dozorná rada ďalej prerokúva a predkladá svoje stanovisko Rade banky najmä k
návrhu zásad hospodárenia s majetkom a so zdrojmi financovania Eximbanky,
návrhu objemu prostriedkov financovania a zdrojov financovania na základe schválených úverových programov Eximbanky,
návrhu objemu prostriedkov poistenia a zdrojov poistenia na základe schválených programov úverového poistenia Eximbanky,
obchodno-finančnej stratégii, koncepcii a politike Eximbanky,
návrhu ročnej správy o výsledku hospodárenia a k návrhu na rozdelenie hospodárskeho výsledku,
výročnej správe,
návrhu rozpočtu (§ 31 ods.1),
návrhu rozpočtov (§ 31 ods. 2),
návrhu na použitie rezervného fondu,
návrhu podmienok tvorby fondov Eximbanky, k ich výške a spôsobu ich použitia (§ 29),
návrhu organizačného poriadku, ako aj k návrhom na jeho zmeny,
vnútorným smerniciam,
návrhom na prijímanie úverov,
návrhu stanov alebo ich zmeny,
návrhom na zvýšenie alebo zníženie základného imania,
návrhom, ktoré by mohli materiálne zvýhodňovať členov Rady banky, Rady riaditeľov a ich blízkych osôb, s ktorými majú spoločné obchodné dohody a sú klientmi Eximbanky,
návrhom na prevody nehnuteľného majetku vo vlastníctve Eximbanky a jeho prenájmom a k zaťaženiu nehnuteľností vo vlastníctve Eximbanky právami tretích osôb.
Dozorná rada rozhoduje o výbere audítorov5) na overenie účtovnej závierky Eximbanky.
Dozorná rada schvaľuje svoj rokovací poriadok.
Dozorná rada Eximbanky má najmenej päť a najviac deväť členov vrátane jej predsedu, pričom ich počet musí byť vždy nepárny. Členov Dozornej rady a jej predsedu vymenúva a odvoláva vláda na návrh ministra.
Funkčné obdobie členov Dozornej rady je šesť rokov. Členstvo v Dozornej rade môže byť najviac dve funkčné obdobia za sebou.
S členstvom v Dozornej rade je nezlučiteľné členstvo v riadiacich, dozorných a kontrolných orgánoch obchodných spoločností a iných podnikateľov. Člen Dozornej rady nesmie byť prokuristom ani osobou oprávnenou konať v mene Eximbanky, banky3) alebo pobočky zahraničnej banky.4)
Člen Dozornej rady nesmie vo vlastnom mene ani na vlastný účet uzatvárať obchody, ktoré súvisia s činnosťou Eximbanky, nesmie sprostredkúvať pre iné osoby alebo podnikateľov obchody Eximbanky a zúčastňovať sa na podnikaní banky3) alebo pobočky zahraničnej banky4) alebo inej obchodnej spoločnosti s rovnakým alebo podobným predmetom činností.
začal vykonávať funkciu uvedenú v odseku 4,
Vláda môže odvolať z funkcie členov Dozornej rady a jej predsedu na návrh ministra podľa odseku 1 aj z iných dôvodov, ako sú uvedené v odseku 6.
Členom Dozornej rady patrí za výkon funkcie finančná odmena; jej výšku určí vláda.
Rokovaniu Dozornej rady Eximbanky predsedá predseda Dozornej rady, v jeho neprítomnosti ním poverený člen Dozornej rady.
Rozhodnutie Dozornej rady je prijaté, ak zaň hlasovala nadpolovičná väčšina všetkých členov Dozornej rady.
Rozhodnutie Dozornej rady môže byť v prípadoch, ktoré nestrpia odklad, prijaté, ak jeho prijatie písomne podporí väčšina všetkých členov Dozornej rady.
Dozorná rada môže vo svojom rokovacom poriadku určiť, kedy je na prijatie rozhodnutia potrebný súhlas všetkých jej členov alebo tri štvrtiny všetkých jej členov.
Rada riaditeľov je najvyšším výkonným orgánom Eximbanky; zodpovedá za výkon rozhodnutí Rady banky.
Rada riaditeľov najmä
zabezpečuje výkon činností Eximbanky podľa tohto zákona,
pripravuje zasadnutia Rady banky,
spravuje Eximbanku,
zabezpečuje vedenie predpísaného účtovníctva a inej evidencie, obchodných kníh a ostatnej evidencie dokladov,
zabezpečuje ochranu informačného systému a pravidelnú kontrolu jeho funkčnosti.
Rada riaditeľov zabezpečuje vypracovanie a po prijatí stanoviska Dozornej rady predkladá Rade banky na schválenie najmä
návrh objemu prostriedkov financovania a zdrojov financovania úverových programov Eximbanky schválených vládou,
návrh objemu prostriedkov na poistenie a zdroje poistenia programov úverového poistenia Eximbanky schválených vládou,
obchodno-finančnú stratégiu, koncepciu a politiku Eximbanky,
návrh rozpočtu (§ 31 ods. 1),
návrh rozpočtov (§ 31 ods. 2),
návrh stanov a ich zmien,
návrh na použitie rezervného fondu,
návrh podmienok tvorby fondov, ich výšku a spôsob ich použitia (§ 30),
návrh na zvýšenie alebo zníženie základného imania,
návrh výročnej správy,
návrh ročnej správy o výsledku hospodárenia a návrh na rozdelenie hospodárskeho výsledku,
návrh organizačného poriadku a návrhy jeho zmien,
návrh na prevody nehnuteľného majetku vo vlastníctve Eximbanky a jeho prenájom a zaťaženie nehnuteľností vo vlastníctve Eximbanky právami tretích osôb,
ročnú účtovnú závierku.
Počet členov Rady riaditeľov je najmenej päť a najviac deväť.
Členov Rady riaditeľov vymenúva a odvoláva guvernér.
Členmi Rady riaditeľov sú viceguvernér poverený guvernérom a vrchní riaditelia Eximbanky.
Radu riaditeľov zvoláva a riadi poverený viceguvernér a v čase jeho neprítomnosti ho zastupuje ním poverený vrchný riaditeľ Eximbanky, člen Rady riaditeľov.
Funkcia člena Rady riaditeľov je nezlučiteľná s členstvom v Dozornej rade. Člen Rady riaditeľov nesmie byť prokuristom ani osobou oprávnenou konať v mene banky3) alebo pobočky zahraničnej banky.4)
Funkčné obdobie členov Rady riaditeľov je šesť rokov. Členstvo v Rade riaditeľov môže byť najviac dve funkčné obdobia za sebou.
Člen Rady riaditeľov nesmie vo vlastnom mene ani na vlastný účet uzatvárať obchody, ktoré súvisia s činnosťou Eximbanky, nesmie sprostredkúvať pre iné osoby alebo podnikateľov obchody Eximbanky a zúčastňovať sa na podnikaní banky3) alebo pobočky zahraničnej banky4) alebo inej obchodnej spoločnosti s rovnakým alebo podobným predmetom činností.
Guvernér odvolá z funkcie člena Rady riaditeľov, ak člen Rady riaditeľov
porušil tento zákon alebo súvisiace všeobecne záväzné právne predpisy,
začal vykonávať niektorú z funkcií uvedených v odseku 5,
Guvernér môže odvolať z funkcie člena Rady riaditeľov aj z iných dôvodov, ako sú uvedené v odseku 8.
Guvernér je štatutárnym a výkonným orgánom Eximbanky; vymenúva a odvoláva ho vláda na návrh ministra.
Guvernér zastupuje Eximbanku navonok a zodpovedá za výkon činností Eximbanky.
O neodkladných veciach, ktoré inak podliehajú schváleniu Rady banky, môže rozhodnúť guvernér spolu s dvoma viceguvernérmi. Rozhodnutie môže byť prijaté len v prípade ich jednomyseľného súhlasu. O takto prijatom rozhodnutí musí guvernér informovať Radu banky na jej najbližšom rokovaní.
Guvernér riadi činnosť viceguvernérov. Stanovy určia spôsob zastupovania guvernéra viceguvernérmi.
Guvernér vymenúva vrchných riaditeľov Eximbanky do funkcie člena Rady riaditeľov a odvoláva ich z tejto funkcie.
Guvernér je oprávnený zriadiť si zbor poradcov zložený z odborníkov príslušných oblastí, ktoré sú predmetom činností Eximbanky a ktorí nie sú jej zamestnancami. Členov zboru poradcov vymenúva a odvoláva guvernér.
Zamestnanci Eximbanky nemôžu vykonávať podnikateľskú činnosť bez predchádzajúceho súhlasu guvernéra.
Podrobnosti o vykonávaní právomocí orgánov Eximbanky, viceguvernérov, ostatných vedúcich zamestnancov Eximbanky a vzťahov medzi nimi upravia stanovy, ktoré schvaľuje vláda.
Eximbanka vo vzťahu k vláde plní poradné funkcie vo veciach zahraničného obchodu, rozvoja priemyslu a iných odvetví, úverovej politiky na podporu vývozu a investovania v tuzemsku a v zahraničí.
Na zasadnutiach Rady banky sa môže zúčastniť člen vlády s poradným hlasom poverený vládou.
Eximbanka predkladá Národnej banke Slovenska informácie pre potreby zabezpečenia informačných povinností Národnej banky Slovenska za Slovenskú republiku voči medzinárodným inštitúciám. Ich rozsah, lehoty a metodiku určí Národná banka Slovenska po dohode s ministerstvom.
V banke3) alebo v pobočke zahraničnej banky4) môže Eximbanka viesť účty v slovenskej mene alebo v cudzej mene len so súhlasom vlády.
priame financovanie vývozných úverov strednodobého a dlhodobého charakteru na podporu vývozu najmä strojov, zariadení a investičných celkov vývozcov,
Eximbanka je povinná po schválení Radou banky predložiť vláde na schválenie
úverové podmienky Eximbanky vypracované v súlade s týmto zákonom, ako aj so všeobecne záväznými právnymi predpismi a s medzinárodnými zmluvami a zvyklosťami,
úverové programy Eximbanky s určením druhov úverov a odvetví, do ktorých budú úvery smerovať, doby trvania úveru a percentuálny podiel objemu dodávky podľa druhu úveru na celkovom objeme vývozu Slovenskej republiky v danej tovarovej štruktúre a percentuálnym podielom dodávky slovenského pôvodu,
návrh objemu prostriedkov na financovanie a zdroje financovania vypracovaný na základe úverových programov Eximbanky.
Pri financovaní vývozných úverov Eximbankou pre vývozcov sa Eximbanka riadi úverovými podmienkami Eximbanky schválenými vládou.
priame financovanie dovozných úverov strednodobého a dlhodobého charakteru na podporu vývozu strojov, zariadení a investičných celkov vývozcov,
Pri financovaní dovozných úverov Eximbankou pre dovozcov sa Eximbanka riadi úverovými podmienkami Eximbanky schválenými vládou.
Eximbanka je povinná po schválení Radou banky predkladať vláde na schválenie
podmienky úverového poistenia Eximbanky vypracované v súlade s týmto zákonom, so súvisiacimi všeobecne záväznými právnymi predpismi a s medzinárodnými zmluvami a zvyklosťami,
programy úverového poistenia Eximbanky s podrobne rozpísanými objemami dodávok, druhov úverov týchto dodávok vývozcov v teritoriálnej a tovarovej štruktúre, percentuálnych podielov tovaru slovenského pôvodu, úverovaných vývozných dodávok podliehajúcich poisteniu proti politickým a komerčným rizikám, ktoré môžu vzniknúť v štáte odberateľa alebo v tretej krajine a môže ich spôsobiť priamo štát alebo štátna organizácia poverená viesť za neho obchodné operácie alebo odberateľ,
návrh objemu prostriedkov na poistenie a zdroje poistenia vypracované na základe programov úverového poistenia Eximbanky schválených vládou.
Pri poisťovaní vývozných úverov Eximbankou pre vývozcov a zahraničnú banku sa Eximbanka riadi podmienkami úverového poistenia Eximbanky schválenými vládou.
Eximbanka môže
zaisťovateľskými metódami zaisťovať vývozné operácie vývozcov kooperujúcich svojimi výrobkami na konečnej výrobe zahraničného odberateľa.
Pri činnostiach podľa odseku 1 vstupuje Eximbanka do zmluvných vzťahov s právnickou osobou vykonávajúcou zaistenie na účely delenia rizík vzniknutých v súvislosti s vykonávaním poistenia podľa tohto zákona.
Pri zaisťovaní vývozných úverov Eximbankou pre vývozcu sa Eximbanka riadi podmienkami úverového poistenia Eximbanky schválenými vládou.
Eximbanka je povinná v súčinnosti s vývozcami vymáhať pohľadávky, ktoré vznikli následkom neočakávaných udalostí spôsobených rozhodnutiami štátu odberateľa alebo odberateľom.
vykonávať činnosť obchodníka s cennými papiermi podľa osobitného predpisu,9)
výkonom činností podľa písmena c) poveriť iného obchodníka s cennými papiermi,
dočasne voľné peňažné prostriedky v slovenských korunách alebo v cudzej mene investovať na tuzemskom alebo zahraničnom finančnom trhu podľa osobitného predpisu, 10)
získavať finančné prostriedky v slovenských korunách alebo v cudzej mene od domácich alebo zahraničných bánk podľa osobitného predpisu,11)
poskytovať finančné prostriedky v slovenských korunách alebo v cudzej mene domácim alebo zahraničným bankám podľa osobitného predpisu,12)
v úverových podmienkach schválených nariadením vlády ustanoví vláda po dohode s Národnou bankou Slovenska maximálnu výšku marže komerčných bánk, ktorú možno pripočítať k zdrojom získaným na financovanie vývozu v zmysle § 20 tohto zákona,
Eximbanka je povinná dodržiavať pravidlá likvidity a bezpečnej prevádzky, ktoré určí Národná banka Slovenska po dohode s ministerstvom.
Eximbanka poskytuje záruky za vývozy do sumy vytvoreného záručného fondu.
Eximbanka môže poskytovať záruky za dovozy do sumy vytvoreného dovozného fondu.
Eximbanka je povinná vypracovať podmienky poskytovania záruk Eximbanky a predložiť ich vláde na schválenie.
Pri poskytovaní záruk Eximbankou vývozcom a dovozcom sa Eximbanka riadi podmienkami poskytovania záruk Eximbankou schválenými vládou.
V prípade nepriaznivého vývoja pomeru cudzích zdrojov financovania a vlastných zdrojov financovania poskytne vláda doplnenie do príslušných fondov v rámci vlastných zdrojov financovania Eximbanky zo štátneho rozpočtu.
vlastné zdroje tvorené základným imaním, fondmi (§ 30 ods. 1) a hospodárskym výsledkom príslušného roka,
dovozný fond na financovanie dovozných úverov,
záručný fond,
fond na vyrovnávanie ekonomických rozdielov zo vzťahov devízových operácií na kapitálových trhoch,
fond na poistenie krátkodobých vývozných úverov proti politickým rizikám a strednodobých a dlhodobých vývozných úverov proti politickým a komerčným rizikám,
fond na vyrovnávanie kurzových strát pri poisťovaní zahraničných bánk a poddodávateľov konečnej dodávky.
Dovozný fond sa tvorí aj z príspevkov dovozcov. Každý dovozca je povinný prispievať do tohto fondu vo výške 0,05 % z objemu jeho jednotlivého dovozu.
Záručný fond sa tvorí najmä z príspevkov vývozcov. Každý vývozca je povinný prispievať do tohto fondu vo výške 0,05 % z objemu jeho jednotlivého vývozu.
Vývozcovia a dovozcovia sú povinní uhradiť príspevok podľa odsekov 3 a 4 Eximbanke na jej účty pred uskutočnením vývozu alebo dovozu, inak colnica neprepustí tovar do nimi navrhovaného colného režimu. Potvrdenie o úhrade príspevku predložia vývozcovia a dovozcovia colným orgánom.
Podrobnosti o spôsobe úhrady príspevku a jeho predkladania colným orgánom, ako aj ich evidenciu colnými orgánmi ustanoví ministerstvo všeobecne záväzným právnym predpisom.
Spôsob tvorby fondov, ich výšku a spôsob ich použitia určujú podmienky tvorby fondov Eximbanky schválené vládou.
Eximbanka vypracúva návrh svojho rozpočtu na každý rozpočtový rok a po prerokovaní s ministerstvom ho predkladá vláde, ktorá ho po prerokovaní predkladá Národnej rade Slovenskej republiky na schválenie v termínoch ustanovených na predkladanie návrhu štátneho rozpočtu na každý rozpočtový rok.
Eximbanka na základe schváleného rozpočtu podľa odseku 1 vypracúva rozpočty na financovanie vývozných a dovozných úverov, poisťovanie a zaisťovanie rizík vývozných úverov a na vlastnú činnosť.
Rozpočty podľa odsekov 1 a 2 zostavuje Eximbanka podľa zásad hospodárenia s majetkom a so zdrojmi financovania Eximbanky schválených vládou.
Ak 1. januára rozpočtového roka nemá Eximbanka schválený rozpočet, hospodári podľa predbežného rozpočtu. Predbežný rozpočet je rozpočet Eximbanky, ktorý predložila vláda na schválenie Národnej rade Slovenskej republiky.
Rozpočtové príjmy a výdavky Eximbanky uskutočnené podľa predbežného rozpočtu sa zúčtujú s rozpočtom Eximbanky po schválení rozpočtu Eximbanky v Národnej rade Slovenskej republiky.
Ak Eximbanka prekročí svoje rozpočtované príjmy, môže prekročiť rozpočtované výdavky v takej výške, v akej sa prekročili rozpočtované príjmy. Ak boli v rozpočte Eximbanky rozpočtované výdavky na úlohy alebo činnosti, ktoré sa vôbec alebo sčasti nebudú realizovať, môže Eximbanka použiť tieto prostriedky na úhradu výdavkov na úlohy, na ktoré neboli v rozpočte zabezpečené prostriedky. Presun týchto prostriedkov sa môže uskutočniť až po schválení vládou.
Eximbanka je povinná predkladať požiadavky na prostriedky štátneho rozpočtu na ďalší rozpočtový rok v termínoch a v rozsahu určenom ministerstvom na zostavenie štátneho rozpočtu na nasledujúci rozpočtový rok.
Objem prostriedkov potrebných na zabezpečenie záväzkov Eximbanky podľa § 26 ustanovuje zákon o štátnom rozpočte na príslušný rozpočtový rok.
Ročnú správu o výsledku hospodárenia predkladá po overení ročnej účtovnej závierky audítormi5) Rada banky na schválenie vláde v lehote určenej vládou a Národnej rade Slovenskej republiky do 30. júna nasledujúceho roku.
Eximbanka vyhotovuje po overení účtovnej závierky audítormi5) správu o výsledku hospodárenia osobitne za oblasť financovania vývozných a dovozných úverov a osobitne za oblasť poisťovania a zaisťovania vývozných úverov.
Náklady a výnosy Eximbanky súvisiace s jej činnosťami sa v účtovníctve vedú oddelene a za každú činnosť sa hospodársky výsledok zisťuje a vykazuje samostatne.
Účtovná závierka podľa odseku 1 musí obsahovať údaje osobitne za oblasť financovania vývozných a dovozných úverov, osobitne za oblasť poisťovania a zaisťovania rizík z financovania vývozných a dovozných úverov a osobitne za vlastnú činnosť.
Obsah a rozsah údajov z účtovníctva a z účtovnej závierky uvedených vo výročnej správe Eximbanky určuje vláda na návrh ministerstva.
ustanovení § 20 ods. 3, § 22 ods. 4, § 27 ods. 4, § 30 ods. 5, § 31 ods. 3 a § 32 ods. 1.
Štátny dozor nad dodržiavaním pravidiel ustanovených podľa § 25 vykonáva ministerstvo spolu s Národnou bankou Slovenska.
Na všetky činnosti Eximbanky vrátane informácií s ňou súvisiacich a stavov na účtoch sa vzťahuje povinnosť mlčanlivosti.
Správu o všetkých činnostiach, na ktoré sa vzťahuje povinnosť mlčanlivosti, je Eximbanka oprávnená podať osobám povereným výkonom štátneho dozoru nad činnosťou Eximbanky.
Z dôvodov verejného záujmu môže zbaviť povinnosti mlčanlivosti členov Rady banky len Rada banky, členov Dozornej rady a ostatných zamestnancov Eximbanky guvernér; guvernéra môže tejto povinnosti zbaviť vláda.
Povinnosť zachovávať mlčanlivosť o skutočnostiach, s ktorými sa oboznámia pri výkone svojej funkcie, platí aj pre členov zboru poradcov vymenovaných guvernérom podľa § 14 ods. 7 a pre členov orgánov a zamestnancov právnickej osoby založenej podľa § 24 ods. 6. Z dôvodov verejného záujmu ich môže tejto povinnosti zbaviť guvernér.
Eximbanka nesmie vykonávať s osobami, ktoré k nej majú osobitný vzťah (§ 40), obchody, ktoré vzhľadom na svoju povahu, účel alebo riziko by sa nevykonali s ostatnými klientmi.
Zákon č. 21/1992 Zb. o bankách v znení neskorších predpisov.Zákon Slovenskej národnej rady č. 24/1991 Zb. o poisťovníctve v znení neskorších predpisov.
§ 1 ods.1 zákona č. 21/1992 Zb. v znení neskorších predpisov.
§ 1 ods.5 zákona č. 21/1992 Zb. v znení neskorších predpisov.
§ 269 zákona Národnej rady Slovenskej republiky č. 180/1996 Z. z. Colný zákon.
§ 45 a nasl. zákona č. 600/1992 Zb. v znení neskorších predpisov.
§ 18 zákona Národnej rady Slovenskej republiky č. 202/1995 Z. z.
§ 17 zákona Národnej rady Slovenskej republiky č. 202/1995 Z. z.
Zákon Slovenskej národnej rady č. 149/1975 Zb. o archívnictve v znení zákona Slovenskej národnej rady č. 571/1991 Zb.
§ 14 Guvernér
Dátum účinnosti od: 09.11.1998
Dátum účinnosti do: 14.07.2000
16. 01.01.2019 - 373/2018 Z. z.